Dagskrá : Steinunn kveikti á kertum vináttu , trúmennsku og hjálpsemi og setti fundinn . Hún bauð allar velkomnar á fundinn , sérstaklega gestina Sigríði Rögnu , Hörpu og Jóhönnu . Steinunn sagði frá þema vetrarins sem felst í því að styrkja okkur sjálfar , bæði faglega og persónulega . Því mun Jóhanna Fjóla fræða okkur um jóga síðar á fundinum . Steinunn fór yfir dagskrá vetrarins . Hún talaði um þær konur sem væru farnar úr hópnum , þ.e. þær sem væru hættar , fluttar af svæðinu eða hafa kosið að taka sér hlé frá þátttöku deildarinnar . Hún tilkynnti jafnframt að Harpa muni ganga í zetadeildina á næsta fundi . Ruth Magnúsdóttir flutti orð til umhugsunar . Orð hennar tengdust dvöl hennar í Kanada en hún er nýkomin úr námi sem hún stundaði þar í eitt ár . Hún talaði um starf sitt sem skólastjórnandi og hversu mikil tengsl eru við aðra innan og utan veggja skólans . Hún lítur á tengslin sem lárétt , það er að segja á jafningjagrunni . Í því sambandi er mikilvægt að hlusta á rödd nemenda þrátt fyrir valdaójafnvægi milli stjórnenda og nemenda . Hún vitnaði í Nel Noddings , prófessor við Standford háskóla , sem telur að skortur á umhyggju sé undirrót margra vandamála í skólakerfinu og að forsenda þess að menntun eigi sér stað sé umhyggja . Jóhanna Fjóla Kristjánsdóttir kynnti sig og sagði frá námi í Kundalini Jóga sem hún er í þann mund að ljúka . Jóhanna sagði okkur frá einkennum jóga og fór yfir sögulegar staðreyndir . Hún fór með okkur í nokkrar jógaæfingar , m.a. öndurnaræfingar . Sigríður Ragna Sigurðardóttir , landsforseti DKG , þakkaði kærlega fyrir að vera boðin á fund deildarinnar . Hún minntist á erfiðleika zetadeildar við að halda fundi vegna vegalengda á svæðinu og vegna veðurs . Hún talaði um DKG og innra starf deildanna . Hún upplýsti okkur um aðalfundinn 4. maí og Evrópuþigið í Amsterdam sem haldið verður í ágúst 2013 . Hún fræddi okkur einnig um námskeið sem Sigríður Jóhannesdóttir mun halda og stendur deildunum til boða ef þær óska eftir því . Steinunn sagði okkur frá því að Hrefna hafi tekið að sér að sjá um vef deildarinnar . Lykilorðið er lykill og hvatti hún okkur til þess að fara inn á vefinn . Við borðuðum dýrindis súpu , salat og brauð og fengum góða þjónustu . Steinunn afhenti rauðar rósir og sleit fundinum . Fleira er ekki fært til bókar . Hildur Magnúsdóttir